VIIENDA KOOSSEISU

OTSUS

Haapsalu,								27. jaanuar 2006 nr 27

Korraldatud olmejäätmeveo avatud
pakkumismenetluse tulemuste kinnitamine

Vastavalt jäätmeseadusele viis Haapsalu Linnavalitsus läbi avatud pakkumismenetluse ainuõiguse andmiseks korraldatud olmejäätmete vedajale. Juhindudes jäätmeseaduse § 67, § 68, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 4 lg 1 p 12, § 12 lg 1 p 43, § 62 ja haldusmenetluse seadusest, Haapsalu Linnavolikogu otsustab:

1.	Kinnitada korraldatud olmejäätmeveo avatud pakkumismenetluse tulemused (lisa 1).

2.	Tunnistada korraldatud olmejäätmeveo ainuõiguse saajaks alates 01.03.2006 AS Ragn-Sells (reg kood 10306958).

3.	Volitada Haapsalu Linnavalitsust (Teet Kallasvee) sõlmima ja alla kirjutama korraldatud jäätmeveo lepingule.

4.	Linnavolikogu kantseleil korraldada otsuse resolutiivosa avalikustamine ajalehes “Lääne Elu” ja väljaandes “Ametlikud Teadaanded” ning teha otsus teatavaks AS-le Ragn-Sells (Suur-Sõjamäe 50, 11415 Tallinn) otsuse koopia saatmise teel tähitud postiga.

5.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

Lisa 1
								Haapsalu Linnavolikogu
								27.01.2006 otsusele nr 27

Haapsalu Linnavalitsuse avatud pakkumismenetluse
“Haapsalu linna korraldatud jäätmeveo vedaja”
PAKKUMISE EDUKAKS TUNNISTAMISE PROTOKOLL

Haapsalu,									06. jaanuar 2006

Koosoleku algus kell 9.00, lõpp kell 9.10.

Arvestades Riigihangete seaduse ja käesoleva avatud pakkumise kutse dokumentides esitatud kvalifitseerimise tingimusi hindas ja võrdles, Haapsalu Linnavalitsuse /22.09.2005/ korraldusega nr 351 ja /30.11.2005/ korraldusega nr 805 moodustatud avatud pakkumismenetluse komisjon vastavaks tunnistatud pakkumisi.

Käesoleva riigihanke pakkumise kutse dokumentide punktis 16.2 toodud hindamiskriteeriumid järgnevalt: Ühikuhindade kogumaksumuse kriteerium maksimaalselt – 100 väärtuspunkti. (punktimäär = 100* kõige väikseima kogumaksumusega pakkumine/kogumaksumus võrreldavas pakkumises)

Pakkujate poolt esitatud pakkumiste maksumused ning väärtuspunktid kokku kõikide hindamiskriteeriumide alusel (vt. lisa 1) järgnevalt:
I osa 
Nr	Pakkuja nimetus	Pakkuja registrikood	Pakkumise maksumus Eesti kroonides	Väärtuspunktid kõikide hindamiskriteeriumide alusel kokku	
1.	AS Ragn-Sells 	10306958	2092,55 kr	100	
2	AS Cleanaway 	10814608	3325 kr	62,9	
3. 	AS Minu Vara Lääne	10214156	2989,77 kr	69,9	

Lähtudes pakkumistele antud väärtuspunktidest otsustas riigihanke komisjon teha Haapsalu Linnavalitsusele ettepaneku tunnistada edukaks pakkumiseks:
AS Ragn-Sells poolt esitatud pakkumine, kui vastavaks tunnistatud ning pakkumise kutse dokumentides esitatud hindamiskriteeriumide alusel pakkumiste hindamisel ja võrdlemisel kõige rohkem väärtuspunkte saanud pakkumine, seega kõige soodsam pakkumine (Riigihangete seadus § 45 lg 2).

Lähtudes eeltoodust otsustas komisjon teha Haapsalu Linnavalitsusele järgnevad ettepanekud:
Sõlmida korraldatud jäätmeveo leping AS Ragn-Sells, lugedes korraldatud olmejäätmete veo alguse kuupäevaks 01.03.2006.

Komisjoni liikmetel eriarvamusi ei olnud.
Komisjoni esimees:	Märt Maiste
Komisjoni liikmed:	Krista Vilta, Mati Jets, Eha Kallaste